Storbritannias sikkerhetstjeneste har økt trusselnivået for terrorangrep fra Nord-Irland - Dagbladet
Storbritannias sikkerhetstjeneste har økt trusselnivået for terrorangrep fra Nord-Irland
Økte trusselnivået fra moderat til betydelig.
11. mai 2016 kl. 15.11
(Dagbladet): Storbritannias sikkerhetstjeneste, MI5, har økt trusselnivået for at et terrorangrep gjennomført av grupper fra Nord Irland kan inntreffe i Storbritannia.
Sikkerhetstjenesten økte trusselnivået fra en moderat trussel, som innebærer at en terrorangrep kan skje, men at det ikke er sannsynlig, til at det nå foreligger en betydelig trussel for angrep fra Nord Irland.
Innenriksminister Theresa May sier at økningen i trusselnivå reflekterer den pågående trusselen fra republikanske dissidentgrupper fra Nord Irland.
Den irske republikanske hær (IRA) grep til våpen i sin kamp for løsrivelse fra Storbritannia i 1916, en kamp som pågikk helt fram til 2005, skriver NTB.